Muslimas Magomajevas

Muslimas Magomajevas (, , 1942 m. rugpjūčio 17 d. Baku – 2008 m. spalio 25 d. Maskva) – azerbaidžaniečių dainininkas (baritonas).

 Biografija 

Tėvas Magometas Magomajevas - teatro dailininkas, žuvo fronte Antrojo pasaulinio karo pabaigoje. Motina Aišet Magomajeva - teatro aktorė. Senelis (iš tėvo pusės) - žinomas azerbaidžaniečių kompozitorius Abdula Muslimas Magomajevas. 1968 m. baigė Azerbaidžano konservatoriją. Nuo 1963 m. Azerbaidžano operos ir baleto teatro solistas, koncertavo kaip estrados dainininkas. 1964–1965 m. stažavo Milano teatre „La Scala“. 1975–1989 m. Azerbaidžano valstybinio estrados ir simfoninio orkestro meno vadovas.

Repertuarą sudarė klasikos, estrados kūriniai, rusų romansai, neapolietiškos dainos. Sukūrė dainų, muzikos kino filmams. Didžiausio pripažinimo ir populiarumo sulaukė kaip estradinių kūrinių atlikėjas. Dainos išlieka populiarios iki šių dienų. Gastroliavo, Lietuvoje pirmą kartą 1964 m. 1969 m. tarptautiniame dainų festivalyje Sopote (Lenkija) laimėjo 5 vietą.

 Vaidmenys 
 Figaras – Džoakinas Rosinis. Sevilijos kirpėjas
 Skarpija – Džiakomas Pučinis. Toska

 Šaltiniai 

 Nuorodos 

 Muslimo Magomajevo svetainė

Kategorija:Azerbaidžano muzikai
Kategorija:Baritonai
Kategorija:Totoriai